CELEX: 62020TN0485
Language: et
Date: 2020-08-05 00:00:00
Title: Kohtuasi T-485/20: 5. augustil 2020 esitatud hagi – Junqueras i Vies versus parlament

14.9.2020   
            
            
               ET
            
            
               Euroopa Liidu Teataja
            
            
               C 304/25
            
         
      5. augustil 2020 esitatud hagi – Junqueras i Vies versus parlament
      (Kohtuasi T-485/20)
      (2020/C 304/30)
      Kohtumenetluse keel: hispaania
      
         Pooled
      
      
         Hageja: Oriol Junqueras i Vies (Sant Joan de Vilatorrada, Hispaania) (esindaja: advokaat A. Van den Eynde Adroer)
      
         Kostja: Euroopa Parlament
      
         Nõuded
      
      Hageja palub Üldkohtul tühistada Euroopa Parlamendi – Finantsküsimuste peadirektoraat – parlamendiliikmete rahaliste ja sotsiaalsete õiguste direktoraat – ostus, mis on teatavaks tehtud Didier Klethi 7. mai 2020. aasta kirjas ning milles on tuvastatud, et Euroopa Parlamendi liikme Oriol Junqueras i Viase töötasu saab vastavalt Euroopa Parlamendi liikmete põhimääruse artiklile 10 maksta ainult ajavahemiku 25. september 2019 kuni 2. jaanuar 2020 eest, ning mõista kohtukulud välja kostjalt.
      
         Väited ja peamised argumendid
      
      Hageja esitab oma hagi põhjenduseks kolm väidet.
      
                  1.
               
               
                  Esimene väide, et on rikutud Euroopa Kohtu suurkoja 19. detsembri 2019. aasta otsust eelotsusetaotluse asjas C-502/19, Junqueras Vies, kuivõrd selles tunnustatakse O. Junquerase Euroopa Parlamendi liikme staatust alates 13. juunist 2019, nii et nimetatud kohtuotsust kohaldades ei kontrollita, kas esineb 1976. aasta akti otseste ja üldiste Euroopa Parlamendi valimiste kohta (EÜT 1976, L 278, lk 5) artikli 7 lõikes 2 sätestatud huvide konflikt.
               
            
                  2.
               
               
                  Teine väide, et konkreetsel juhul on 1976. aasta akti Euroopa Parlamendi valimiste kohta artikli 7 lõiget 2 vaja tõlgendada, kuivõrd, arvestades parlamendi tegevusetust O. Junquerase immuniteedi kaitsel, oli viimasel materiaalselt ja füüsiliselt ning tema tahte vastaselt takistatud loobumine oma Congreso de los Diputados (Hispaania Saadikute Kongress) liikme staatusest ning Euroopa Parlamendi liikme ülesannete täiel määral täitma asumine.
               
            
                  3.
               
               
                  Kolmas väide, et kuna konkreetsel juhul on 1976. aasta akti Euroopa Parlamendi valimiste kohta artikli 7 lõiget 2 vaja tõlgendada materiaalselt ja mitte formaaselt, kuna huvide konflikti esinemise materiaalsed tingimused ei olnud täidetud, kuivõrd O. Junquerasel oli igal ajal oht jääda ilma Congreso de los Diputados (Hispaania Saadikute Kongress) liikme staatusest ning sellega seotud kõikidest õigustest ja kohustustest, lisaks sellele hoiti teda tema tahte vastaselt nimetatud staatuses, takistades tal nimetatud staatusest loobuda, et asuda täiel määral täitma oma Euroopa Parlamendi liikme ülesandeid.